Downloaded from YTS.MX
Official YIFY movies site: YTS.MX
Seuraavana Ruotsin Abba ja Waterloo.
Kaipaan häntä valtavasti.
Ajattelen häntä lähes päivittäin.
Agnetha Fältskog!
- Onko sinulla lempiasua? - On.
Tykkään pukeutua farkkuihin ja villapaitaan.
Sinä ja Frida näytätte aina upeilta.
Joskus tuntuu siltä,
että jos kerron ihmisille tästä, minun luullaan valehtelevan.
Me rakastimme toisiamme.
We want Abba! We want Abba!
Julkkisten palvonta on fantasiaa.
Tietyn tyyppiset äärifanit uskovat tosissaan tuntevansa heidät.
Sitä saa paljon kirjeitä ja outoja juttuja hieman sairailta ihmisiltä.
Se oli todellakin äärimmäistä idolipalvontaa.
Gert rakasti Abbaa kaikkein eniten.
Hän iski silmänsä Agnethaan jo 8-vuotiaana.
Hän vei rakastumisensa muutaman askeleen pidemmälle.
Stalkkaaminen on fiksoitunutta ja pakkomielistä käytöstä.
Se on hyvin vaarallista.
Agnetha Fältskogia useita kuukausia seurannut ja ahdistellut hollantilaismies
tuomittiin tänään Solnan käräjäoikeudessa.
Kamala, ruma mies kävi kauniin vaaleaverikön kimppuun.
Jokaisessa tarinassa on kuitenkin kaksi puolta.
Hän kirjoitti minulle kirjeen.
Tämä on minun todisteeni siitä, että meillä oli hyvä suhde.
Gertin luoma rakkaustarina ei ole rakkautta vaan rikos.
Vaivaako vainoajasi sinua yhä?
En tiedä, voinko puhua siitä. Turvallisuussyistä en voi.
Hänet tuomittiin tänään häirinnästä.
Harvoin tarinassa euforia ja kauhu vaihtelevat näin äkisti.
- Rakastatko häntä yhä? - Kyllä, rakastan häntä valtavasti.
COEVORDEN, HOLLANTI
22 VUOTTA TUOMION JÄLKEEN
"Hei, Agnetha."
"En tule lähettämään tätä kirjettä, etkä sinä tule lukemaan sitä."
"Tuntuu kuitenkin hyvältä kirjoittaa sinulle silti."
"Täällä Coevordenissa ei tapahdu juuri mitään."
"Olen yhä varastohommissa."
"Siinä ei tarvitse juurikaan ajatella. Pidän siitä."
"Ajattelen muutenkin ihan liikaa."
- Hei. - Tervetuloa.
"Olen alkanut käydä terapiassa."
"Puhuimme tänään sinusta. Suhteestamme."
"Terapeuttini ihmetteli, miksi se päättyi."
"En tiennyt, mitä vastata."
"Miksi jätit minut?"
Käy tunteisiin.
Koska...
Koska se ei ole ohi.
Ei ainakaan minun osaltani.
Minulla oli suhde kuuluisan naisen kanssa.
Nainen kuitenkin väittää, ettei mitään suhdetta ollut.
Olen taas lööpeissä. "Hän vainoaa minua ja pilaa elämäni."
Se kuulostaa oudolta, mutta kun kerron ihmisille, useimmat ajattelevat:
"Hän valehtelee. Se ei voi olla totta."
Pakko sanoa, että onhan se hyvin uskomaton tarina.
- Eikö olekin? - Voit toki sanoa noin.
Hollantilainen mies ei ole mikään Brad Pitt.
On hyvin erikoista, että näin on käynyt.
Kun kuulin tarinasta, tiesin vain vähän.
Minulla oli sellainen kuva, ettei heillä ollut suhdetta.
Halusin tietää hänen todellisen tarinansa.
En vain sitä, mitä tiedotusvälineissä kerrotaan.
Olin samaan aikaan ala-asteella Gert van der Graafin kanssa.
Muistan hänet hiljaisena poikana. Hän pysytteli omissa oloissaan.
En muista Gertiä. Varmaan siksi, ettei häntä pistetty merkille.
Pitäisi hänet silti muistaa.
Outo juttu.
Hänellä oli varmaan rankkaa.
Minulla ei ollut lapsena montaa ystävää.
Olin vähän syrjäänvetäytyvä.
Kun täytin kahdeksan, sain Bram-nimisen kilpikonnan.
Heti kun tulin koulusta kotiin, annoin sille jotain ruokaa.
Vähän jauhelihaa tai matoja vaikka.
Bram oli jonkinlainen kaverini. Välillemme kehkeytyi side.
Se oli aina tukenani.
Sisarukseni toi koulukavereita kotiin, ja he leikkivät yhdessä.
Minä olin aina yksin. Leikin yksin huoneessani tavaroilla, joista pidin.
Tai kuuntelin musiikkia.
Iltaa, hyvät naiset ja herrat.
Tervetuloa 19. Eurovision laulukilpailuun.
Muistan, että olin 8-vuotias.
Isä istuutui sohvalle, ja katselimme Euroviisuja.
Ensimmäisenä esiintyi Englanti, sitten Ranska.
Sen jälkeen tuli Ruotsi.
Siirrytään sitten Ruotsiin, suurimpaan Pohjoismaahan.
Ruotsi on tunturien, järvien ja metsien maa.
Siellä on tietenkin myös vaaleita viikinkejä. Tämä on Abba.
Jos kaikki tuomarit olisivat miehiä, yhtye saisi varmasti paljon ääniä.
Näette kohta miksi. Kappale on nimeltään "Waterloo".
Muistan, että Agnetha ja Frida kävelivät alas portaita
ja alkoivat laulaa "Waterloota".
Olen katsonut tämän lukemattomia kertoja.
Se ilta muutti elämäni.
Minulle avautui uusi maailma.
Tuijotin vain Agnethan silmiä.
Ihanat siniset silmät.
Hänen silmiään kelpasi katsoa.
Rakastin kappaletta ja aloin laulaa: "Waterloo, Waterloo, Waterloo".
Lauloin sitä, kunnes isä sanoi:
"Lakkaa laulamasta Waterloota. Tulen hulluksi."
Vuoden 1974 Eurovision laulukilpailun voittaja on
Ruotsi kappaleella "Waterloo", esittäjänä Abba.
Abba voitti, ja olin aivan onnessani.
Sen illan jälkeen olin hulluna Abbaan.
Heti kun Euroviisut loppuivat,
menin huoneeseeni ja yritin kuulla radiosta taas "Waterloon".
Haluaisivatko lapset tulla lavalle?
Seuraava kappale on "Waterloo".
Abban esityksen taika oli jotain aivan mieletöntä.
Se oli hyvä kappale, tarttuva ja raikas. He näyttivät upeilta.
Nyt kuullaan ruotsalaisyhtye Abban voittajakappale "Waterloo".
Euroviisut oli loistava astinlauta kansainvälisille markkinoille.
Raketti lähti lentoon, ja sitä vain katseli ihmetellen.
Yhtye on Abba, ja ykkösenä on kappale, jonka kaikki haluavat kuulla.
1970-luvulla puhkesi Abba-hysteria.
Heillä oli miljoonia faneja ympäri maailmaa.
Australiassa katsottiin enemmän Abban tv-esiintymistä
kuin kuvaa siitä, kun ensimmäinen ihminen astui Kuuhun.
Nörttipojat, upeat tytöt, upeaa musiikkia. Se oli vastustamatonta.
Abba myy jo USA:ssa satojatuhansia levyjä.
Yhtye lähti kiertueelle. Heitä rakastettiin. Se oli valtava ilmiö.
Olemme ylpeitä saavutuksistamme. Sen haluamme näyttää maailmalle.
Abba oli moderni Beatles.
Miltä tuntuu olla idoli?
Olen ihan poikki.
Gert iski silmänsä Agnethaan hyvin nuorena.
Hän ihaili Agnethan kauneutta ja sitä, mitä tämä edusti.
Kyse ei ollut vain siitä, että Agnetha oli hyvä laulaja
tai että Gert rakasti yhtyeen musiikkia.
Kyse oli pelkästään Agnethasta.
Gert on rakastanut Agnetha Fältskogia 8-vuotiaasta asti.
Sellaisesta pakkomielteestä on vaikea päästä eroon.
Tässä on kokoelma-CD.
Agnethan koko ruotsalainen repertoaari.
Täällä on paljon ruotsalaisia elokuvia.
Kirjoitin 15 vuotta sitten kirjan Fans idolien palvonnasta ja pakkomielteestä.
Silloin tapasin Gert van der Graafin.
Minulla on muutama T-paitakin.
Kaikki on ruotsalaista.
Haastattelin Gert van der Graafia kolmen päivän ajan.
Yksi syy Fans-kirjan kirjoittamiseen oli se,
että olen itse fanittanut useita eri artisteja.
Pystyin osittain samastumaan Gertin äärimmäiseen antaumukseen.
Huoneeni oli ullakolla. Siellä sain olla rauhassa.
Aloin kerätä tietoa Abbasta ja Ruotsista.
Keräsin kaikenlaista. Luin lehtiä ja katsoin ruotsalaisia elokuvia.
Vaahteramäen Eemeli, Peppi Pitkätossu.
Gert rakastaa Ruotsia. Hänellä on melko
idealisoitu, Astrid Lindgreniin perustuva kuva Ruotsista.
Suosikkejani olivat Volvo, Saab, Scania, Volvon kuorma-autot.
Electrolux, Ikea, Husqvarna.
Ruotsalainen ruoka. Sipulipihvi, lehtipihvi, nakkisämpylä, faluninmakkara.
Rakastin kaikkea, mikä liittyi Ruotsiin ja Abbaan.
Sitä voisi ehkä verrata siihen, että joidenkin ihmisten sisällä on aukko,
ja sitten he löytävät Jeesuksen.
Abbasta tuli ehkä perheen tai ystäväpiirin korvike.
Koska Gertillä ei ollut muita ystäviä kuin kilpikonna,
hän saattoi sukeltaa levyihin
ja Abban tarjoamaan kimaltavaan maailmaan.
Gert löysi jotain, johon saattoi keskittyä ja josta haaveilla.
Se kasvoi fiksaatioksi ja harhaiseksi fantasiaksi.
Abba oli Gertille kuin lääkettä.
Se paransi hänen sielunsa.
Agnetha Fältskogista tuli
hänen pakkomielteensä, rakkautensa ja palvontansa kohde.
Kun olin teini-ikäinen, luokkatoverini alkoivat seurustella.
Minä menin kotiin kuuntelemaan Abbaa.
Aloin kiinnostua yhä enemmän Agnethasta.
Oikein hyvää uutta vuotta kaikille hollantilaisille katsojille.
Toivottavat Frida, Benny, Björn ja Agnetha.
Tunsin syvällä sisälläni, että Agnetha alkoi kiinnostaa minua.
Hän on aivan ihana.
- Missä tutustuitte? Onko se pitkä tarina? - On.
Minä tutustuin ensin Björniin ja Frida Bennyyn.
- Myöhemmin menimme yhteen. - Teistä tuli nelikko.
Tutustuimme ystävinä.
Agnetha oli ensimmäinen tosirakkauteni, mutta hän oli naimisissa Björnin kanssa.
Oli alusta asti selvää, että te olitte kaksi paria.
Mieti, että ette vain levytä ja esiinny yhdessä, vaan olette myös aviopari.
Toinen ei kysele kotiin tullessa työpäivästä.
He tekivät koko ajan yhdessä musiikkia. Se oli rankkaa.
Agnethalla ja Björnillä on mullistava uutinen,
joka saa toimittajien päät pyörälle: avioero.
Kuten näette, olemme hyvät ystävät.
Vuonna 1979 Agnetha erosi Björnistä.
Emme halua puhua siitä enää. En minä ainakaan.
Minulle avautui mahdollisuus päästä läheisiin tekemisiin Agnethan kanssa.
Abba-pariskunta eroaa, mutta yhtye jatkaa levyttämistä.
Abba-pari eroaa, mutta yhtye jatkaa
Minä ja Gert kuuluimme Abban fanklubiin.
Hän oli yksi niistä, joiden kanssa kirjoittelin siihen aikaan.
Hän keskittyi aina Agnethaan.
Minä fanitin Fridaa. Hän oli suuri idolini.
Juttelimme paljon niistä asioista,
mutta Gertin huomio oli keskittynyt Agnethaan.
Hänen tavoitteenaan oli tavata Agnetha.
Kirjoitin ensimmäiset kirjeet Hollannista.
En puhunut silloin ruotsia, joten yritin kirjoittaa englanniksi,
jota olin oppinut vähän koulussa.
Minulla ei ollut Agnethan osoitetta, joten kirjoitin "Abba, Agnetha, Sweden".
En saanut vastausta, joten jatkoin kirjeiden kirjoittamista.
Toivoin, että ne menisivät perille.
Monet fanit hoitivat sen normaalilla tavalla.
Seinillä oli julisteita, ja he olivat ehkä päässeet konserttiinkin.
He olivat ehkä päässeet tapaamaan yhtyettä, saaneet kuvan ja nimmarit.
Se riitti heille mutta ei Gertille.
Fanius kuuluu kasvamiseen.
Minusta on itse asiassa tervettä tuntea kuuluvansa johonkin joukkoon.
Jakaa yhteinen identiteetti.
Ongelmia syntyy, kun fanista tulee fanaattinen.
Silloin homma voi räjähtää käsiin.
Käykää istumaan.
Lehdissä on kohkattu, että yhtyeenne hajoaa.
Ette siis ole hajoamassa.
- Hajoaako yhtye, vai jatkatteko? - Sitä on kysytty alusta asti.
Milloin lopetamme? Milloin Abba hajoaa?
Siihen on yhä yhtä vaikea vastata.
Olemme sanoneet, että jatkamme niin kauan kuin tuntuu kivalta
ja meillä on musiikillisesti jotain annettavaa.
HAJOAAKO ABBA?
Bändissä oli kaksi pariskuntaa. Kumpikin eroaa. Ei ole enää bändiä.
Näiden kahden avioliiton päättyminen oli Abban loppu.
Se oli surullista aikaa.
Ensin on mahtava, euforinen ura ja menestys musiikkiteollisuudessa.
Sitten bändi hajoaa mutta myös parisuhde kariutuu.
ABBA HAJOAA "Se tuntuu nyt oikealta"
Se oli kamalaa heille.
Samoin faneille.
Kun Abba vuonna 1982 hajosi, Gert oli aivan murtunut.
Kunnes hän luki, että Agnetha Fältskog lähtee soolouralle.
- Agnetha Fältskog, tervetuloa Britanniaan. - Kiitos.
Tulit promoamaan levyäsi, joka ilmestyy myöhemmin tässä kuussa.
Levy ilmestyy 31.5. Se on nimeltään Wrap Your Arms Around Me.
Voisin hyvin tehdä niin.
Agnetha lähti promokiertueelle ja esiintyi hollantilaisessa TV-ohjelmassa.
Tiesin Agnethan tulosta, mutta äiti ja isä eivät päästäneet minua sinne.
Niinpä lintsasin koulusta ja pyöräilin 50 kilometrin matkan Aalsmeeriin.
Hei. Tervetuloa Hollantiin, Agnetha.
- Oli suuri kunnia saada sinut tänne. - On kiva olla täällä.
Siellä hän seisoi ilmielävänä.
Nyt livenä Agnetha Fältskog!
Se oli ollut suurin unelmani.
Hän katsoi laulaessaan yleisöä.
Tunsin, että hän katsoi suoraan minuun.
Hän loi minuun erityisen katseen.
- Me rakastamme sinua. - Minä rakastan teitä.
Halusin päästä vielä lähemmäs.
Silloin päätin, että menisin jonain päivänä Ruotsiin.
Ja yrittäisin löytää hänet.
Vainoajien harhat syntyvät heidän omista tarinoistaan ja fantasioistaan.
He ajattelevat, että artisti katsoi heitä konsertissa, etsi heitä.
Tarina alkaa elää omaa elämäänsä.
Gertin päässä tunteet oli nyt sementoitu.
Hän oli päättänyt saada Agnethan huomion ja rakkauden.
Minulla ei ollut rahaa eikä autoa, ei edes ajokorttia.
Enkä osannut puhua ruotsia.
Tein kovasti töitä saavuttaakseni unelmani.
Gert keräsi pulloja ja työskenteli konditoriassa ja varastossa.
Hän laittoi kaiken säästöön. Tavoitteena oli mennä Ruotsiin.
Hän omistautui täysin sen naisen luokse pääsemiseen.
Hänen elämänsä tarkoitus oli olla Agnethan kanssa.
Hän antoi vain mennä. "Minulla ei ole mitään."
"En ole tavannut Agnethaa vielä. Katsotaan, miten käy."
Hankin ajokortin, ostin Volvon ja menin ruotsintunneille.
Se vei monta vuotta, mutta kun olin 28, pystyin vihdoin toteuttamaan unelmani.
Agnetha oli arvostettu, menestynyt ja kaunis.
Gert oli hollantilainen hyypiö. Kaikki oli romanssia vastaan.
Ihan kaikki oli romanssia vastaan.
Hän katseli "Waterloota", Abban videoita ja konsertteja.
Suhteen mahdollisuus oli yksi kymmenestä miljoonasta.
Se on aivan uskomatonta.
Se tuntui aivan ihanalta. Olisin voinut suudella maata päästyäni perille.
Olin vihdoinkin unelmieni maassa.
Kun menin ensi kertaa Ruotsiin, minulla oli tällainen Ruotsin kartta.
Päädyin Halmstadiin ja jatkoin E6-tietä Göteborgiin.
Gert ajoi länsirannikkoa pitkin.
Hän oli kuullut, että Agnethalla oli talo Norjan rajan lähellä,
mikä ei pitänyt paikkaansa.
Gert kävi monissa kaupungeissa, ja jokaisessa hän meni puhelinkioskiin
ja etsi puhelinluettelosta Fältskogia.
Lopulta Gert saapui Jönköpingiin, josta Agnetha on kotoisin.
Toivoin löytäväni hänet sieltä.
Löysin Agnetha Fältskogin osoitteen. En voinut uskoa sitä todeksi.
Ostin kukkia ja suklaata ja menin siihen osoitteeseen.
Soitin ovikelloa ja odotin. Olin aivan hermona.
Kun ovi avattiin...
...kyseessä olikin väärä Agnetha.
Olin vähän pettynyt, mutta tapasin Jönköpingissä toisen Abba-fanin.
Hän kertoi, että Agnetha asui Tukholmassa.
Tukholma oli todella kaunis. Vanha kaupunki mutta kuitenkin moderni.
Se oli kuitenkin iso. Paljon isompi kuin olin luullut.
Kun tajusin, miten iso Tukholma oli, aloin menettää toivoni.
Eksyin joka paikassa. Ajattelin, etten löydä Agnethaa sieltä ikinä.
Agnetha Fältskog asui Ekerössä ja kävi harvoin kaupungissa.
Hän oli hyvin salaperäinen artisti. Ruotsin popmaailman Greta Garbo.
Ette usko tätä,
mutta päädyin sattumalta Skytteholmiin, Ekerössä sijaitsevaan hotelliin.
Gert itse väitti menneensä sinne halvan majapaikan vuoksi.
Ei siksi, että hän tiesi Agnetha Fältskogin asuvan Ekerössä.
Hän väitti päätyneensä sinne sattumalta.
Sattumia ei olekaan.
He pohtivat, miten pääsevät tekemisiin idolinsa kanssa.
Silloin stalkkeri herää eloon. Hän tuntee olevansa yhteydessä idoliinsa.
Tapasin hotellissa baarimikon.
Kerroin olevani fani ja etsiväni Agnethaa Tukholmasta.
Hän otti esiin paperin ja kynän ja piirsi kartan.
Kävi ilmi, että Agnetha asui 10 minuutin päässä.
Ajoin sinne.
Gert ajoi Agnethan suurelle tilalle ja ajatteli: "Vau, täällä hän siis asuu."
Hänellä taisi olla mukanaan hollantilaista goudaa ja tulppaaneja.
Agnetha oli lähdössä autollaan, ja he olivat ajaa kolarin.
Gert ajatteli: "Voi ei. Mitä jos olisin törmännyt suureen idoliini?"
Näin Agnethan silloin ensi kertaa.
Minua harmitti, että olin töppäillyt sillä lailla.
Ehkä Agnetha oli pelästynyt.
Ajoin takaisin Skytteholmiin ja join rauhoittuakseni kupillisen kahvia.
Mietin, että mitä sitten tekisin.
Sitten se tapahtui.
Gertin mukaan he tapasivat ensi kerran Skytteholmin parkkipaikalla.
Agnetha oli kävelyllä. Oli hänen syntymäpäivänsä.
En ollut uskoa silmiäni.
Olin yllättynyt, kun hän olikin samassa paikassa kuin minä.
Hän käveli jonkun miehen kanssa. En tiennyt, kuka mies oli.
Olin yhtä aikaa iloinen ja huolissani.
Sanoin: "Onneksi olkoon, Agnetha."
Näin hänen silmistään, että hän ilahtui.
Tunsin jo silloin, että välillämme oli jotain.
Meillä oli jotenkin vahva yhteys.
Meillä vain jotenkin klikkasi.
Asiaa pitää tarkastella Agnethankin näkökulmasta.
Fani toivotti hänelle hyvää syntymäpäivää.
Agnetha reagoi siihen mukavasti.
Gert kuitenkin otti sen aivan eri tavalla.
Hän rakensi oman mielikuvansa tapahtuneesta.
Gert tunsi, että heidän välillään tapahtui jotain maagista.
Minun on vaikea uskoa, että Agnetha Fältskog tunsi samoin.
Agnetha Fältskog.
Et tainnut odottaa tuota. Yllätys!
Voin ymmärtää sen, että Agnethaa fanitetaan.
Hän on aivan mahtava artisti.
Voin kuvitella, että moni poika oli ihastunut häneen.
- Agnetha joutuu kestämään takapuoltaan. - Ja vaaleita hiuksiaan.
- Romanttinenkin hän on. - Se on positiivinen asia.
Kaksi muuta ei niinkään.
Agnetha ei ole vain nätti. Hän oli myös lahjakas.
Hyvännäköisiä poptähtiä riittää, mutta Agnetha oli myös upea esiintyjä.
Kauanko levyn tekemiseen meni?
- Varmaankin pari kolme vuotta. - Se on pitkä aika.
Kaikki rakastivat Agnethaa.
Hän oli loistava lauluntekijä. Hänellä oli upea ääni.
- Vi älskar dig! - Kiitos.
- Mitä nainen sanoi? - "Me rakastamme sinua."
Agnetha Fältskog on ikonisimpia ruotsalaisia naisia.
Karisma, läsnäolo ja ulkonäkö jätti syvät jäljet musiikin historiaan.
Olen Leif Schulman. Olen työskennellyt toimittajana jo 1970-luvulta asti.
Olen ollut työni puitteissa paljonkin tekemisissä Abban kanssa.
Tapasimme yksityiselämässämme erilaisissa juhlissa.
Muistan, kuinka Agnetha nousi yksissä juhlissa ylös
ja meni olohuoneen lattialle, missä ihmiset tanssivat.
Hän seisoi siinä hyräillen ja hytkyen musiikin tahtiin kuten oli tapana.
Hän oli silmissäni suuri artisti,
mutta siinä hetkessä hän oli ihan tavallinen tyttö.
Hän rakasti laulamista ja esiintymistä,
mutta kiertue-elämästä hän ei pitänyt.
Sinulla on Abba ja toisaalta myös lapset ja perhe.
- Miten se yhtälö toimii, Agnetha? - Onhan se vaikeaa.
Poden koko ajan huonoa omaatuntoa.
Lapset tarvitsevat minua aina, 10-vuotiainakin.
Agnetha ei viihtynyt tähden osassa.
Hän on aina ollut tavallinen tyttö. Hän ei ole koskaan ollut tähti.
Hän on vain tyttö Jönköpingistä. Se paistaa hänestä läpi.
- Olen samanlainen kuin kaikki muut. - Juuri sitä et ole.
Olen minä. Olen hyvin tavallinen.
Minulle tuli vahva tunne ensimmäisestä tapaamisestamme.
Aloin haaveilla, että Agnethasta tulisi tyttöystäväni.
Kun palasin Hollantiin, aloin suunnitella seuraavaa matkaa Ruotsiin.
Ajoin varmaan 30 kertaa Hollannista Ruotsiin.
Edestakaisin.
Kirjoitin varmaan sata kirjettä.
Kirjoitin kirjeisiin, minä päivinä olisin Ekerössä.
En saanut vastausta mutta en silti luovuttanut.
Yritin käydä paikoissa,
joissa hän olisi voinut käydä.
Jokaisen pitää käydä joskus ulkona syömässä.
- Se oli siis vain suunnitelma? - Se oli jo suunnitelma, kyllä.
Sitten tiesin, mistä sushibaarista hän haki sushia,
missä hän kävi syömässä ja missä hän kävi ostoksilla.
Tiesin, missä hän kävi kävelyllä ja millainen auto hänellä oli.
Pidin sitä kaikkea silmällä.
On pelottavaa, kun toinen ihminen uhraa niin paljon aikaa
ja omistautuu toisen ihmisen tutkimiselle ja jahtaamiselle.
Siksi sitä pitää sanoa. Se on ihmisen jahtaamista.
Jotta stalkkeri lopettaisi,
hänen pitäisi ensin ymmärtää, että hän toimii vääriin.
Uskon, että ongelma on juuri siinä.
Jos antaa tämän harhan, tämän fiksaation jäytää,
se vain kehittyy.
Ajoin joka viikonloppu Ekeröön. Se oli todella turhauttavaa.
Tuli kalliiksi asua hotellissa.
Sitten hän huomasi, että Ekerössä oli pieni talo myytävänä.
Hän ajatteli, että jos hän asuisi siellä, hän voisi tutustua Agnethaan.
Vuoden 1997 toukokuussa ostin talon Ekeröstä.
Se oli 800 metrin päässä Agnethan talosta.
Se nosti stalkkaamisen aivan uudelle tasolle.
Se näytti, miten paha pakkomielle Agnetha oli Gertille.
On aika erikoista stalkkerillekin ottaa lainaa mökin ostoon,
jotta voi asua lähellä henkilöä, joka on hänelle pakkomielle.
Minua vahdittiin ja jahdattiin 10 vuoden ajan koko ajan.
Tuntui toisinaan raskaalta, kun ei saanut koskaan olla rauhassa.
Kaipaan toisinaan paikkaa, jossa voisin olla itsekseni.
Agnetha, Abban vaalea laulaja.
Lauluja kuullaan yhä, mutta Agnethaa ei enää nähdä.
Supertähti on kääntänyt selkänsä musiikille ja yleisölle.
1990-luvun alussa Agnetha Fältskog katosi kokonaan julkisuudesta.
Hän kieltäytyy haastatteluista ja karttaa ulkomaailmaa.
Hän on palkannut vartiointiliikkeen pitämään uteliaat loitolla.
Olen saanut tarpeekseni matkustamisesta ja hotellihuoneista.
Olen monesti vain kaivannut kotiin,
jossa voin olla itsekseni lasten kanssa.
AGNETHAN SYNKIN SALAISUUS PALJASTUU
Agnethan perheessä oli 1990-luvun alussa vaikeuksia.
TÄÄLLÄ ÄITI KAATUI
Agnethan isä kuoli, ja äiti teki itsemurhan.
Se oli järkyttävää.
Silloin kaipaa lohdutusta ja myötätuntoa.
Jotakuta, joka ymmärtää.
Agnetha Fältskog oli hiljattain käynyt läpi toisen avioeronsa.
Hän oli myös menettänyt molemmat vanhempansa.
Pian sen jälkeen kuoli Stikkan Anderson.
Abban löytäjä ja manageri.
Stig Anderson ensimmäisenä paikalla.
Stikkan Anderson on kuollut. Musiikkikustantaja, sanoittaja, Abban isä.
Niin maailma hänet muistaa.
Luulin, että Agnetha hajoaisi surusta.
Halusin olla paikalla, kun hän tarvitsi minua.
Gert istuutui autoon tehtyään pitkän vuoron varastolla
ja lähti ajamaan kohti Ruotsia auttaakseen Agnethaa vaikealla hetkellä.
Halusin auttaa ja tukea häntä.
Samalla tavalla kuin hänen musiikkinsa oli auttanut minua.
Nukahdin rattiin, ja autoni pyörähti ympäri.
Auto lähti käsistä.
Autoni kieri ympäri tuonne sillalle asti.
Auto meni lunastukseen, ja minut vietiin sairaalaan Södertäljeen.
Minun ei käynyt pahasti. Olin vain väsynyt.
Se kolari oli kuitenkin onni onnettomuudessa.
Gert kirjoitti Agnethalle sairaalassa kirjeen.
Sitten hän palasi talolleen Ekeröön.
Seuraavana iltana oveen koputettiin.
Olin tiskaamassa ja vilkaisin ulos ikkunasta.
Näin kahden naisen lähestyvän taloa.
He olivat Agnetha ja hänen kaverinsa.
En voinut uskoa sitä todeksi.
Suuri idolini, johon olen rakastunut, koputti oveeni.
Hän tahtoi tietää, miten voin onnettomuuden jälkeen.
Olin aivan hermona.
Olin tehnyt kovasti töitä päästäkseni Agnethan lähelle.
Nyt hän tulikin minun luokseni.
En voi vieläkään käsittää sitä.
Gertin mukaan Agnetha Fältskog tuli myöhemmin illalla uudestaan.
Silloin he tutustuivat toisiinsa enemmän.
Meillä oli aivan ihanaa.
En olisi voinut kuvitellakaan sellaista iltaa.
Agnetha oli ensimmäinen nainen, jonka kanssa harrastin seksiä.
Se oli taianomaista. Se oli kuin sisäinen voima.
Olin onnessani siitä, että sain viettää ensimmäisen yöni idolini kanssa.
Rakastuin häneen hullun lailla. Se oli mahtavaa.
Koko tarina on aivan uskomaton.
Et olisi osannut ennustaa sitä, kun olit 16-vuotias.
Saatoit toivoa tai fantisoida. Monet tekevät niin.
Ei sellaista keksitä. Ethän keksinyt tätä omasta päästäsi?
Sellaisen tarinan sepittämiseksi pitäisi punoa monta lankaa yhteen.
Se on hyvin erityinen.
- Onko se outoa? - Ei ehkä outoa mutta kenties harvinaista.
Olet psykologi. Onko se sinusta outoa?
Onhan se harvinaista. Todella yllättävää.
Minusta on loukkaavaa, ettei kukaan usko.
Ihmiset eivät usko asioita, joita kerrot minulle.
Gert väittää harrastaneensa seksiä Agnethan kanssa.
Minä epäilen sitä.
Yksi asia tuntui kuitenkin oudolta.
Kun luin lehtiä, näin kuvan siitä miehestä ja Agnethasta.
Istun tässä kuvassa Agnethan vieressä.
Istumme käsi kädessä ja olemme rakastuneita. Sen näkee.
Vau. Vau.
Agnetha näyttää todella onnelliselta, erittäin onnelliselta.
Gert väittää, että he istuivat käsi kädessä sohvalla.
He istuvat kuvassa sohvalla mutta eivät käsi kädessä.
He istuvat kyllä lähekkäin, joten he olivat muutakin kuin julkkis ja stalkkeri.
Heillä oli oltava jonkinlainen yhteys.
Muuten ei istuta noin lähekkäin sohvalla.
Onko sinulla enemmän kuvia teistä?
Meistä yhdessäkö? Eipä juuri.
Tämä on kuitenkin tärkeä.
Olen nähnyt monta kuvaa ihmisistä tähtien kanssa.
En tiedä yhtään, mitä tuo kuva tarkoittaa.
Se tarkoittaa, että silloin otettiin kuva.
Siinä on kaksi ihmistä. Toinen heistä näyttää olevan Agnetha.
Missä te olette?
Äitini otti tämän kuvan minun luonani, kun minulla oli synttärit.
Talossani on tuollainen kukallinen tapetti.
Olen käynyt siinä mökissä ja olen nähnyt kuvan, jossa Agnetha istuu sohvalla.
Samalla sohvalla, jolla minä ja Gert istuimme.
Agnetha on ollut mökissä, ja se on aivan uskomatonta.
Kuvasta ei tule heti mieleen, että ovatpa he tosi rakastuneita.
He istuvat vierekkäin sohvalla, mutta jokin kuvassa ei täsmää.
Tämä on minun todisteeni siitä, että meillä oli hyvä suhde.
Uskomatonta. Aivan uskomatonta.
En voinut uskoa sitä todeksi.
Se oli kuin satua.
Näimme monta kertaa viikossa.
Kävimme kävelyllä ja söimme luomuruokaa.
Ajoimme autolla kaupunkiin ja teimme pieniä retkiä.
Teimme asioita yhdessä niin kuin mikä tahansa pari.
Nautimme tässä luonnosta.
Hän sanoi, että oli alkanut pitää minusta ja oli rakastumassa.
Oli kiva istua täällä hänen kanssaan ja syödä korvapuustia.
Kuvittelin, että Agnetha rakastuisi vaikka johonkin artistiin.
Ei minuun.
Olin tavallinen varastomies. Niin kuitenkin kävi.
Agnetha eli siinä vaiheessa melko eristäytynyttä elämää.
Se oli aikaa, jolloin hän ei ehkä voinut hyvin.
Hän oli haavoittuvainen.
Hänen elämässään oli paljon negatiivisia asioita.
Vetäytyminen teki hänestä haavoittuvamman tietynlaisille ihmisille.
Tiesivätkö tiedotusvälineet tai ystävät teidän suhteestanne?
Ei, pidimme huolen siitä, ettei meistä saatu kuvia yhdessä.
- Miksi? - Miksikö?
Luulen, että se oli Agnethasta liian jännää.
Kävimme kaupungissa syömässä iltaisin
tai kävimme Tukholmassa hakemassa sushia tai jotain.
Hän odotti yleensä autossa.
Kun on yhdessä rakkaansa kanssa, voi alkaa pelätä tämän menettämistä.
Silloin voi tulla mustasukkaiseksi.
Gert ja Agnetha kävivät katsomassa Colin Nutleyn Under solen -elokuvan.
Istuimme vierekkäin ja katsoimme elokuvaa.
Agnethan mielestä tuijotin liikaa Helena Bergströmiä.
Meille tuli kotimatkalla iso riita.
Selitin hänelle, etten halunnut muita kuin hänet.
Siitä ei ollut apua.
Oltuamme melkein vuoden yhdessä hän jätti minut.
Kirjoitin kirjeitä, joissa selitin, että rakastin vain häntä.
Yhtenä päivänä Agnetha soitti ja halusi jutella Ekerön kirkolla.
Agnetha soitti ja sanoi olevansa puoli kahdeksalta kirkolla.
"Tuletko sinä?"
"Tulen. Haluan puhua kanssasi."
"Jos et tule, emme puhu enää ikinä."
Hän ei tullut ulos autosta vaan viittoi minua tulemaan sinne.
Meidän ei tarvinnut sanoa sanaakaan.
Hän halasi minua ja sanoi kaivanneensa minua.
Niin, se on surullista.
Lähdimme länsirannikolle lomalle.
Skummeslövsstrand on hyvin erityinen paikka.
Kävelimme tänne asti.
Sitten seisoimme tuolla ja kuuntelimme merta ja aaltoja.
Meillä oli kivaa.
Agnetha alkoi puhua vakavasti suhteestamme.
Siitä, voisimmeko asua yhdessä.
Syksyllä 1997 päätin muuttaa pysyvästi Ruotsiin.
Minulle oli olemassa vain yksi ihminen, yksi nainen.
Sanoin hänelle usein: "Et saa jättää minua ikinä."
Gert tuli kysymään minulta töitä.
Palkkasimme henkilökuntaa Tukholman varastoille.
Minuun teki vaikutuksen se, että hän oli tullut Hollannista Ruotsiin
ja että hän osasi puhua ruotsia.
Hän kertoi, että rakkaus oli tuonut hänet Ruotsiin.
Tyttöystävän nimi oli Agnetha, ja hän asui Tukholmassa.
Lupasin Agnethalle, etten kerro meistä.
Sanoin vain, että minulla on Agnetha-niminen tyttöystävä.
Ei siinä ollut mitään outoa. Ymmärsin hyvin.
Rakkaus voi ajaa kenet tahansa miten pitkälle tahansa.
Sain töitä ja viihdyin oikein hyvin.
Gert hoiti työnsä hyvin. Hän oli aina ajoissa eikä ollut koskaan sairaana.
Olin todella onnellinen Ruotsissa, mutta suhteemme oli salainen.
Se tuntui välillä vähän oudolta.
Yhden asiakkaan piti palkata Gert. Häntä haastateltiin.
Sitten asiakas soitti ja sanoi, ettei hän voi palkata Gertiä.
Kysyin yllättyneenä miksi. "Koska hän valehtelee."
Olin aivan äimänä. "Hän muka seurustelee Agnetha Fältskogin kanssa."
Se oli täysin epäuskottavaa.
Voin kuvitella, että Agnetha oli Gertin idoli tai jotain,
mutta että Agnetha Fältskog ja Gert olisivat tavanneet
ja rakastuneet... Se oli...
En vain voinut uskoa sitä. Ei kai kukaan voinut.
Tällaisia tarinoita ei kuule joka päivä.
Tiesin, missä Gert asui, joten aloin tutkia asiaa.
Oli epätodennäköistä, että he olisivat yhdessä.
Enemmän huoletti se, että Gert oli muuttanut tänne stalkatakseen Agnethaa.
Kutsuin Gertin toimistooni.
Sanoin, ettei hän voi sanoa sellaista. Kukaan ei usko kuitenkaan.
"Mutta kun minä olen Agnetha Fältskogin kanssa."
"Ei voi pitää paikkaansa. Agnetha on Ruotsissa ikoni."
"Hän on tosi kuuluisa. Sinä olet Hollannista ja työskentelet varastossa."
"Minun on vaikea uskoa sinua, Gert."
Soitin poliisille ja kysyin,
tiesivätkö he, että joku olisi seurannut Agnetha Fältskogia.
He sanoivat ei.
Tuskin he olisivat kertoneet, vaikka olisikin.
Ymmärrän, ettei minua uskottu. Olihan se vähän erikoista.
Tulin kuitenkin tosi surulliseksi.
Sanoin Roger Öhmanille, etten jaksa tulla töihin.
Hän suuttui minulle.
"Miksi sinä valehtelet?"
Sitä minä mietin. Miksi hän valehteli sellaisesta asiasta?
Minulle kerrottiin kirjeessä, että Gert oli Agnethan kanssa.
Kirjeessä kerrottiin,
että suhde on salainen. En saisi kertoa kenellekään.
Minulle sanottiin, että jos haluaisin tulla käymään Ruotsissa,
saisin tavata Agnethan. Gert sanoi...
Frida oli suuri idolini. Ehkä voitaisiin järjestää jotain.
Minusta kaikki ei oikein täsmännyt.
Ajattelin, että se oli jokin fantasia, johon Gert yritti sotkea minut.
En vastannut kirjeeseen.
Jatkoin vain elämääni. Olen kuitenkin usein miettinyt,
mitä olisi tapahtunut, jos olisin mennyt sinne.
Hetkinen.
Hetkinen. Tämä...
Agnetha kaipasi hellyyttä.
Meidän oli voitava jatkaa jollakin keinolla.
Hän kirjoitti minulle kirjeen.
"Kiitos osoittamastasi rakkaudesta."
"Kiitos, että et lakannut etsimästä minua."
Gert näytti kirjeen, jonka oli saanut Agnetha Fältskogilta.
"Kiitos, että et lakannut etsimästä minua."
Hän kiitti Gertiä tämän vahvasta antaumuksesta.
Tässä. 12. lokakuuta 1998.
"Hei, Gert."
"Olen monesti halunnut jättää kaiken
ja kiiruhtaa sinun luoksesi kertomaan,
kuinka paljon rakastan sinua. Kaipaan sinua valtavasti."
En saanut häneltä kovin montaa kirjettä,
mutta hän kirjoitti kirjeitä. Se on totuus.
Jos nämä katoaisivat,
murtuisin täysin.
En kestäisi sitä. Pidän näistä hyvää huolta.
Uskotko, että Agnetha kirjoitti ne kirjeet?
Vai puhuuko jokin sitä vastaan?
Luulen, että ne ovat aitoja. Olen siitä aika varma.
Mitä mieltä te olette?
Halusin ottaa seuraavan askeleen ja muuttaa yhteen.
Agnetha kuitenkin jarrutteli.
Kaikki tapahtui hänen ehdoillaan.
Hän hiippaili minun luokseni. Minä en saanut mennä hänen luokseen.
FÄLTSKOGIN SALAISET 50-VUOTISJUHLAT
Agnetha täytti 50 ja aikoi pitää isot juhlat.
Minua ei kutsuttu juhliin.
Se tuntui aika kurjalta.
Yhtenä iltana töiden jälkeen Agnetha tuli luokseni.
Hänellä oli kuulemma tärkeää asiaa.
Hän ei halunnut enää tavata minua.
Sitä oli vaikea hyväksyä.
Bramkin kuoli niihin aikoihin.
Rakas kilpikonnani.
Menetin kaksi kaikkein rakkaintani.
Kiitos.
Yritän yhä ymmärtää hänen syitään.
Miksi hän jätti minut?
En ole oikein saanut vastausta siihen kysymykseen.
Olisiko syy voinut olla se, ettei hän ollut enää rakastunut sinun?
En usko. Että olisi ensin niin rakastunut,
että hän kerrankin kirjoitti,
että meidän suhteemme vain kasvoi.
Sitten kahden kuukauden päästä kaikki oli ohi.
En voi käsittää sitä.
Se on mahdotonta.
En tunne yhtään stalkkeria, joka hyväksyisi kieltävän vastauksen.
Heillä on mielestään oikeus käyttäytyä niin.
He ajattelevat vain itseään.
He eivät hyväksy kieltävää vastausta. Heitä on vaikea saada pois siltä tieltä.
He eivät tahdo lopettaa. He tahtovat jatkaa.
Minun oli vaikea käsittää, että kaikki oli ohi.
Kirjoitin Agnethalle ja pyysin, että tapaisimme Ekerön kirkolla.
Aivan kuten hänkin oli pyytänyt aiemmin puhelimessa.
Odotin siellä, mutta hän ei tullut.
Valitettavasti.
Minäkin tein tietenkin parhaani, ja hän sanoikin muutaman kerran niin.
Että hän piti siitä, etten lakannut etsimästä häntä.
Onnistuin lopulta, ja sitten...
...hän paiskasi oven kiinni naamani edestä.
En voinut käsittää enkä hyväksyä sitä, että hän jätti minut.
Minä raivostuin.
Agnetha itse sanoi olevansa iloinen, etten lakannut etsimästä häntä.
Niinpä kirjoitin hänelle yhä kirjeitä.
Lopulta sain vastauksen.
Tämä kirje pitäisi pikemminkin polttaa kuin lukea.
Tästä tuli surullinen olo.
Vastasin tähän kirjeeseen monella kirjeellä.
Kuinka monella?
Vuoteen 1999 mennessä kirjoitin noin 350 kirjettä.
Hän ei koskaan vastannut.
Tähän kirjeeseen viitattiin oikeudenkäynnissä.
Päiväyksenä on 18. tammikuuta 2000.
"Gert, kirjoitan sinulle, koska haluan, että jätät minut rauhaan."
"Pysyn päätöksessäni. Meillä ei ole yhteistä tulevaisuutta."
"Pyydän sinua kunnioittamaan sitä kaikilla tasoilla."
"En halua enempää kirjeitä enkä muutakaan. Agnetha."
Nyt Gert tiesi, että Agnetha sanoi ei.
Ei mitään kuvitelmaa yhdessäolosta. Kertakaikkinen torjuminen.
Gert muuttui kostonhimoiseksi.
Silloin Agnetha alkoi huolestua turvallisuudestaan.
Gert oli vuosia haaveillut pakkomielteisesti Agnethan tapaamisesta.
Tämä suhde tavallaan limittyi vieraan ihmisen stalkkauksesta
entisen kumppanin stalkkaamiseen.
Se herättää väkivallan pelkoa. Sellaiset stalkkerit ovat vaarallisimpia.
Gert alkoi kirjoittaa Agnethalle valtavia määriä kirjeitä.
Hän yritti ottaa yhteyttä tämän lapsiin, ystäviin, naapureihin.
Hän teki Agnethan elämästä yhtä helvettiä.
Agnethan lausunnossa sanotaan näin.
"Vuodesta 1997 vuoteen 1999 epäilty kirjoitti
Fältskogille noin 300 kirjettä."
"Hän soitti usein, yhdestä kolmeen kertaan päivässä."
"Hän seurasi Fältskogia joka paikkaan."
Oliko se niin?
Kirjoitin hänelle monta kirjettä,
jotta palaisimme yhteen. Se pitää paikkansa.
En kuitenkaan seurannut häntä.
Minä jatkan.
Agnethaa seurattiin, kuten montaa muutakin suhteen päättänyttä naista.
Se on hallitsevaa käytöstä,
jolla miehet ahdistelevat naisia.
"Vuodesta 1997 vuoden 1999 syyskuuhun
epäilty oli myös tarkkaillut paikkoja, joissa Fältskog kävi,
seurannut hänen autoaan,
seissyt paikoilla, joissa hän usein kävi kävelyllä,
kuten Ekerön kirkolla."
Ehkä kerran.
"Skytteholmissa."
Stalkkaaminen on jahtaamista.
Stalkattu tuntee itsensä helpoksi saaliiksi.
Sitä vain odottaa, mitä seuraavaksi tapahtuu.
Elintila kapenee.
"Hänen elämästään on tullut hyvin rajoittunutta."
"Hän ei uskalla liikkua ulkona ilman naapuriaan."
Minähän kirjoitin, että haluan puhua hänelle.
Siinä kirjeessä.
Gert väitti rakastavansa Agnethaa,
mutta jos joku kieltää tekemästä jotain ja toinen jatkaa silti,
miten se voi muka olla rakkautta? Rikos se on.
Pystytkö ymmärtämään, kun kuulet tämän,
että Agnethaa pelotti?
En.
Fantasioista tulee todellisuutta.
Heidän maailmassaan, siinä, minkä he uskovat olevan totta.
Mitä Gertiin tulee, hän oikeasti uskoi, että he ovat rakastuneita
ja voivat olla yhdessä.
Hyvää iltapäivää ja lämpimästi tervetuloa.
Nyt kaikki on niin kuin yleensäkin. Minun valoni loistavat kaikille.
Hän on laskenut viime kuukauden aikana päiviä.
Hän kirjoittaa, että jotain suurta tapahtuu.
Vuoden 1999 jouluaattona menin Agnethan talolle, vaikken olisi saanut.
Oli tarkoitettu, että menen sinne. Se oli kohtalo.
Menin hänen tontilleen vartiointijärjestelmästä huolimatta.
Se ei ehkä ollut oikein. Ehkä se oli typerää.
Halusin kuitenkin nähdä hänet.
Tällä kertaa minä menin hänen luokseen.
En voinut käsittää, miksen saanut puhua hänen kanssaan.
En olisi ikinä satuttanut häntä.
Olin aina kiltti hänelle.
Minut pidätettiin, ja poliisit sanoivat, että Agnetha pelkäsi henkensä puolesta.
Gert oli saanut monta erilaista kehotusta jättää Agnetha rauhaan.
Kuka tietää, mitä olisi tapahtunut,
jos Agnetha ei olisi ilmoittanut poliisille.
PIDÄTETTIIN AGNETHAN LUOTA
Hän on seurannut ja häirinnyt Agnethaa jo yli vuoden.
Kun oikeudenkäynti Solnan käräjäoikeudessa alkoi,
ahdistellun laulajan ei tarvinnut kohdata fanaattista ihailijaansa.
Olin täällä, koska minua epäiltiin ahdistelusta.
En kuitenkaan tuntenut itseäni syylliseksi.
Tiesin, etten ollut tehnyt mitään väärää.
Stalkkaaminen on henkistä terrorismia.
Siinä tuhotaan uhrin mieli, jotta saadaan valta heistä.
Hän kertoi oikeudessa, että Agnetha Fältskog on hänelle kaikki kaikessa.
Hän kielsi satuttaneensa tai loukanneensa tätä.
Gert tietää tarkalleen, mitä teki.
Abba-Agnetha pelkää henkensä puolesta
Se pönkitti Gertin egoa.
Oli tämä suuri julkkis,
jonka nimi tunnetaan joka puolella maailmaa,
ja Gert hallitsi häntä ja sai hänet pelkäämään.
Kaikki valta oli Gertillä. Siitä siinä on kyse.
Kun Agnetha Fältskog astui aamulla oikeussaliin,
34-vuotias hollantilainen oli viety toiseen huoneeseen.
Agnetha oli järjestänyt niin,
ettei hänen tarvitsisi nähdä minua oikeussalissa.
En vieläkään tiedä miksi.
Suhteella stalkkeriin oli Agnethaan suuri vaikutus.
Se osoitti todeksi kaikki hänen pelkonsa.
Hän päätti poistua julkisuudesta päästäkseen eroon tunkeilevista faneista.
Juuri niin kuitenkin kävi.
Gertin tutkinut lääkäri sanoi, että kyseessä oli erotomania -
eli de Clerambaultin syndrooma.
Ihminen uskoo harhaisesti toisen henkilön olevan rakastunut häneen.
Minun piti tavata rikospsykiatri.
Hän sanoi: "Turha kuvitella, että uskon, että sinulla oli suhde Agnethaan."
Niin hän sanoi.
"On typerää väittää sellaista, koska kukaan ei usko sinua."
Minuun iskettiin leima alle viidessä minuutissa.
- Se on ärsyttävää. Se tuntuu pahalta. - Niin tuntuu.
Gert van der Graaf vainosi entistä Abba-tähteä yli vuoden ajan.
Tänään hänet tuomittiin ja karkotetaan maasta kahdeksi vuodeksi.
Näin ollen Agnethan piinaaja palaa Hollantiin
ja Agnetha voi hengähtää helpotuksesta.
Gert sai tuomion. Rangaistukseksi hänet karkotettiin maasta.
Lisäksi hän sai lähestymiskiellon.
Kokemukseni mukaan tuomio on näissä tapauksissa pelkkä paperinpala.
Sillä on stalkkerille hyvin vähän merkitystä jos lainkaan.
Gertin saama rangaistus ei saanut häntä lopettamaan.
En ole yllättynyt siitä, että sama käytös jatkuu.
Hän menee Ruotsiin. Hän kirjoittaa yhä Agnethalle.
Hänet on nähty useita kertoja Agnethan asunnon lähellä.
Sain kaksi viikkoa aikaa poistua Ruotsista.
Jouduin jättämään kaiken, mikä teki minut onnelliseksi.
Palasin Waddinxveeniin. Minulla ei ollut siellä asuntoa.
Asuin tilapäisesti äidin luona.
Gert van der Graaf joutui skandaalin jälkeen häpeäpaaluun
eurooppalaisten Abba-fanien toimesta. He tahtoivat puolustaa Agnethaa.
He lähettivät Gertille uhkauskirjeitä ja soittivat hänelle.
Jotkut jopa uhkasivat tappaa hänet.
Sitten tuli suuri pommi.
Katsokaa. Te siis oikeasti tapailitte?
Gertillä ja Agnetha Fältskogilla oli kuin olikin ollut suhde.
Siinä se luki painettuna, ja Agnetha Fältskog vahvisti kaiken.
Se oli aivan uskomatonta.
Gert oli poika, joka oli 8-vuotiaana nähnyt ihastuksensa televisiossa.
Nyt hänellä oli suhde saman ihastuksen kanssa.
Se on ihan hullua. Miten todennäköistä se on?
Sellaista ei tapahdu tosielämässä.
"Me kumpikin olimme surullisia."
Miten Gert voi... En pysty käsittämään sitä.
Yritän sulatella sitä.
Oikeastiko? No jopas.
Agnetha saisi kenet tahansa. Miksi Gert?
Luulen, että Agnetha kaipasi jotain erilaista.
Ehkä hän kaipasi pulskaa hollantilaista varastomiestä.
Vihdoinkin oli joku vain Agnethaa varten.
Joku, joka ei välittänyt kestään muusta ja näki vain hänet.
Gert kertoo romanssista Abba-tähden kanssa
Gert väsytti Agnethan. Agnetha ei pystynyt enää vastustamaan häntä.
Se oli niin kiihkeää. Agnetha käytti niitä sanoja.
EN ANNA IKINÄ PERIKSI
Vaikka heillä olikin suhde, Agnethaa ei voi syyttää mistään.
Syy on ainoastaan Gertin.
Agnetha ei suostunut mainitsemaankaan Gertiä tai puhumaan heidän suhteestaan.
Vaivaako vainoajasi sinua yhä?
En tiedä, voinko puhua siitä.
Turvallisuussyistä en voi.
Gert onnistui saamaan kauniin tähden, mutta sitten rakkaus loppui.
Traagista oli se, että kuuluisa Agnetha oli näkyvillä joka paikassa.
Abba ei koskaan jättänyt meitä. Musiikki on osa meitä.
Häntä näkee melkein joka päivä. Abba on taas tapetilla.
Näen häntä lavalla ja lehdissä.
Tietenkin kaipaan häntä.
Gert ei pääse ikinä eroon siitä mielikuvasta Agnethasta.
Tilanne on mahdoton. Se on ansa. Gert on ansassa.
Se on varmasti yhtä helvettiä.
Sinun on varmasti vaikeaa päästää siitä irti.
Siitä on kuitenkin jo monta vuotta.
Asia pyörii päässäni. Se palaa ajatuksiin yhä uudestaan.
Se oli erityinen ja kaunis jakso elämässäsi.
Voi olla, etten voi koskaan päästää siitä irti.
En ennen viimeistä hengenvetoa.
Tämä voi kuulostaa oudolta, mutta kuten Agnetha sanoi...
Hän sanoi olevansa iloinen, etten lakannut etsimästä häntä.
- Ja siksi et koskaan lakkaakaan. - Sitten en koskaan lakkaa.
- Okei. Se oli siinä. - Kiitos juttelusta.
Eipä kestä.
Voiko tosiaan rakastaa ihmistä, joka ei vastaa rakkauteen? Miksei.
Rakastaminen ilman vastarakkautta saattaa täyttää elämässä jotain.
Etenkin jos elämässä ei ole mitään muuta.
En ole uskonnollinen,
mutta joskus pyydän Jumalalta voimia.
On mahdollista, että tuolla on jotain, joka...
...toivottavasti...
...auttaa minua ongelmissani.
"Hei, Agnetha. Toivottavasti voit hyvin."
"Täällä Coevordenissa on kaikki hyvin."
"Työskentelen yhä varastossa."
"Minulla on monta kivaa työkaveria."
"Käymme toisinaan viikonloppuna oluella."
Tämä kaipaisi hoitoa.
- Et taida olla viherpeukalo. - En. En ole koskaan ollut.
"Naapuri kävi tänään kylässä."
Nämä ovat rikkaruohoja. Voit vain...
"Hän sanoi, että minun pitää laittaa puutarhani kuntoon."
Koska et tee asialle mitään, minua alkaa ärsyttää.
Siksi teen sen puolestasi.
"En tiedä, pitäisikö minun kertoa tätä,
mutta olen chattaillut välillä yhden Pamelan kansa."
"Olemme vain ystäviä, mutta hän haluaisi varmaan olla muutakin."
"En tule lähettämään tätä kirjettä."
"Etkä sinä tule lukemaan sitä. Hyvä niin."
"Rakkaudella Gert."
Stalkkauksen ajatellaan usein liittyvän
julkkiksiin, kuninkaallisiin, poliitikkoihin.
Kuka tahansa voi tulla stalkatuksi, ja kenestä tahansa voi tulla stalkkeri.
Stalkkaaminen ei ole yksittäinen ongelma.
Ruotsissa on yli 600 000 stalkkauksen uhria.
Täällä USA:ssa sitäkin enemmän.
Uhri ei toivu stalkkaamisesta koskaan.
Hän on menettänyt turvallisuudentunteen.
Neuvon, että stalkatuksi tuleva kirjoittaa päiväkirjaa.
Ottaa kuvia. Ilmoittaa viranomaisille.
Kertoo ystäville ja omaisille.
Millaisia neuvoja sinulla on stalkkereille?
En usko, että he ymmärtäisivät neuvoja,
sillä he eivät ymmärrä olevansa stalkkereita.
Agnetha Fältskogia pyydettiin osallistumaan dokumenttiin,
mutta hän kieltäytyi kohteliaasti.